钦定古今图书集成/历象汇编/岁功典/第037卷 > 《晋书》 > 《礼志》
## 钦定古今图书集成/历象汇编/岁功典/第037卷 > 《晋书》 > 《礼志》

《汉仪》：季春上巳，官及百姓皆禊于东流水上，洗濯祓
除去宿垢。而自魏以后，但用三日，不以上巳也。晋中
朝公卿以下，至于庶人，皆禊洛水之侧。赵王伦篡位，
三日会天泉池，诛张林。怀帝亦会天泉池赋诗。陆机
云：“天泉池南石沟，引御沟水，池西积石为禊，堂跨水，
流杯饮酒，亦不言曲水。”元帝又诏罢三日弄具，海西
于锺山立“《流杯曲水》，延百僚”，皆其事也。